
I moot with strengthe wynne hire in the place;
And wel I wot, withouten help or grace
Of the, ne may my strengthe nought avaylle.
Then help me, lord, to-morwe in my bataylle,
For thilke fyr that whilom brente the,
As wel as thilke fir now brenneth me;
And do that I to-morwe have victorie.
Myn be the travaille, and thin be the glorie.
Thy soverein temple wol I most honouren
Of any place, and alway most labouren
In thy plesaunce and in thy craftes stronge.
And in thy temple I wol my baner honge,
And alle the armes of my compainye ;
And everemore, unto that day I dye,
Eterne fyr I wol biforn the fynde.
And eek to this avow I wol me bynde:
My berd, myn heer that hangeth longe adoun,
That nevere y\t ne felte offensioun
Of rasour ne of schere. I wol the j-ive,
And be thy trewe servaunt whil I lyve.
Now lord, have rowthe uppon my sorwes sore,
yif me the victorie, I aske the no more.'
The preyere stynte of Arcita the stronge, The rynges on the temple dore that honge, And eek the dores, clatereden fill faste, Of which Arcita somwhat hym agaste. The fyres brende upon the auter brighte, That it gan al the temple for to lighte; And swote smel the ground anon upyaf, And Arcita anon his hand up-haf, And more encens into the fyr he caste, With othre rites mo; and atte laste The statue of Mars bigan his hauberk rynge. And with that soun he herde a murmurynge Ful lowe and dym, that sayde thus, 'Victorie.' For which he j>af to Mars honour and glorie. And thus with joye, and hope wel to fare,